OpenLLM-France/wikimedia huggingface dataset:
# Altshausen

Altshausen Alemaniako udalerria da. Baden-Württemberg estatuan kokatuta dago, [[Ravensburg (barrutia)|Ravensburg]] barrutian. 2014an 4.003 biztanle zituen 20,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q179013
* Multimedia: Altshausen / Q179013
# Altscheid

Altscheid Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 89 biztanle zituen 5,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q445293
* Multimedia: Altscheid / Q445293
# Alessano

Alessano Italiako udalerri bat da. Lecceko probintzian kokatuta dago, Apulia eskualdean. 6.080 biztanle ditu, 28,69 kilometro koadroko azaleran banatuta.

## Mugakideak

Alessanok honako udalerri hauekin egiten du muga:
Castrignano del Capo Corsano Gagliano del Capo Morciano di Leuca Presicce-Acquarica $^{(en)}$ Salve Specchia Tiggiano Tricase

## Kanpo estekak

* Datuak: Q52110
* Multimedia: Alessano / Q52110
# Alessia Gazzola

Alessia Gazzola (Messina, Sizilia, Italia, 1982ko apirilaren 9a) italiar eleberrigilea da.
Gazzolak, auzitegi-medikua lanbidez, 2011n argitaratu zuen bere lehen eleberria: L'allieva. Bere eleberrietan krimen fikzioa eta chick lit delako generoak uztartzen ditu, zeinetan bere lanetako pertsonaia nagusia Alice Allevi den.
2018an argitaratu zuen Il ladro gentiluomo eleberriak 2019ko Bancarella saria irabazi zuen.

## Liburuak
### Alice Allevi protagonistadun eleberriak

* L'allieva (Longanesi 2011)
* Un segreto non è per sempre (Longanesi 2012)
* Sindrome da cuore in sospeso (Longanesi 2012)
* Un regalo inatteso (2013) (ebook)
* Le ossa della principessa (Longanesi 2014)
* Una lunga estate crudele (Longanesi, 2015)
* Un po' di follia di primavera (Longanesi 2016)
* Arabesque (Longanesi 2017)
* Il ladro gentiluomo (Longanesi, 2018, ISBN 9788830449633)
* La ragazza del collegio (Longanesi, 2021)

### Costanza Macallè protagonistadun eleberriak

* Questione di Costanza (Longanesi, 2019)
* Costanza e buoni propositi (Longanesi, 2020)
* La costanza è un'eccezione (Longanesi, 2022)

### Beste eleberriak

* Sbocciano i fiori del male istorio laburra lan honen baitan: Nessuna più: quaranta autori contro il femminicidio (Elliot, 2013)
* Non è la fine del mondo (Feltrinelli, 2016)
* Lena e la tempesta (Garzanti 2019)
* My sweet quarantine istorio laburra lan honen baitan: Andrà tutto bene. Gli scrittori al tempo della quarantena (Garzanti 2020)
* Un tè a Chaverton House (Garzanti, 2021)
* A Verona con Romeo e Giulietta (Giulio Perrone Editore, 2023)

## Erreferentziak

* ↑ (Italieraz) «Alessia Gazzola vince il premio Bancarella 2019» Il Libraio 2019-07-21 (Noiz kontsultatua: 2024-04-29).

## Kanpo estekak

* Datuak: Q16525241
* Multimedia: Alessia Gazzola / Q16525241
# Alessia Orro

Alessia Orro (1998ko uztailaren 18a) boleibol jokalari italiarra da.
2016ko Udako Olinpiadetan, 2020ko Udako Olinpiadetan eta 2024ko Udako Olinpiadetan hartu du parte. 2024ko Udako Olinpiar Jokoetan, gainera, urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Emakumezkoak, estalia |

## Erreferentziak

* ↑ «Team Roster - Italy» Montreux Volley Masters 2019 20 March 2020.
* ↑ (Ingelesez) volleyballworld.com. «Italy VNL 2022» volleyballworld.com.
# Alessia Maurelli

Alessia Maurelli (Rivoli, Italia, 1996ko abuztuaren 22a) gimnastikan aritzen den kirolari italiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen gimnasia erritmikoan Taldeka aparatu guztiak kategorian, Italia ordezkatuz; Bulgariako taldearen (urrezko domina) eta ROCeko taldearen (zilarrezko domina) atzetik sailkatu zen Italiako taldea. Honako hauek osatzen zuten Italiako gimnasta taldea: Martina Centofanti, Agnese Duranti, Alessia Maurelli, Daniela Mogurean eta Martina Santandreak.
2024ko Udako Olinpiar Jokoetan (Paris) berriz eskuratu zuten brontzezko domina.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Taldeka aparatu guztiak |
| 2024 | Paris Frantzia | 03 ! | Taldeka aparatu guztiak |

## Erreferentziak

* ↑ «Alessia Maurelli» olympedia.org (Ingelesez)
* ↑ «Alessia Maurelli» olympics.com (Gaztelaniaz)

## Kanpo estekak

* Datuak: Q19966639
* Multimedia: Alessia Maurelli / Q19966639
# Sigloita

Sigloita fosfato motako minerala da eta laueita taldearen kidea da.

## Ezaugarriak

Sigloita fosfato mineralaren formula kimikoa hau da: Fe^{3+}Al$_2$(PO$_4$)$_2$(OH)$_3$ * 7H$_2$O. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Sigloite: Mineral information, data and localities.» www.mindat.org (Noiz kontsultatua: 12-05-2019).
# Sigismundo II.a Poloniakoa

Sigismundo II.a Augusto Jagellon (Krakovia 1520ko abuztuaren 1a - Knyszyn 1572ko uztailaren 7a), Poloniako erregea eta Lituaniako Duke Handia izan zen 1548 eta 1572 bitartean. Sigismundo I.a Poloniakoa eta Bona Sforza Milangoa printzesa milandarraren semea zen.
Dietaren erreformak onartu zituen (1562-1563), Poloniako parlamentarismoaren oinarri zirenak. Tolerantea izan zen erresumatik hedatu zen kalbinismoarekin. 1569an, Lituania eta Poloniaren bateratzea errepublika bakar batean aldarrikatu zuen, Bi Nazioen Errepublikan, hain zuzen ere. Tolerantzia erlijiosoa eta kulturaren gorakada izan ziren bere erregealdiko bereizgarri.
Hiru aldiz ezkondu zen:
* Isabel Habsburgokoarekin, Austriako artxidukesa eta Fernando I.a Habsburgokoaren alaba.
* Barbara Radziwillekin
* Katalin Habsburgokoa Poloniako Erreginarekin, Austriako artxidukesa, Fernando I.a Habsburgokoaren alaba eta Isabelen ahizpa.
Hiru hauetako bakar batekin ere ez zuen seme-alabarik izan, eta, arrazoi honegatik, bera hiltzean, erregealdia hautazkoa izatera pasa zen.

## Genealogia

Zuhaitz genealogikoa :
Kasimiro IV.a Jagellon
Sigismundo I.a Poloniakoa
Elisabeth of Habsburg
Sigismundo II.a Poloniakoa
Barbara Woroniecka
Gian Galeazzo Sforza
Bona Sforza Milangoa
Isabella of Naples :

## Kanpo estekak

* Datuak: Q54058
* Multimedia: Sigismund II August of Poland / Q54058
# Sigismundo Pandolfo Malatesta

Sigismondo Pandolfo Malatesta (1417ko ekainaren 19 -1468ko urriaren 7), "Riminiko otsoa" izengoitiaz ezaguna, 1432tik Rimini, Fano eta Cesenako jauna izan zen. Halaber poeta eta mezenas ezaguna zen. Traidore eta probokatzaile ospea zuen.

## Biografia

Condottieri ospetsua, garaikide askoren iritziz Italiako lider onena izan zen. 1465an Veneziako Armadaren buru izan zen Otomandar Inperioaren aurka.
Ez zen elizaren aldeko gizona eta Eliza Katolikoarekin izan zituen gatazken ondorioz lur onenak galtzea ekarri zion. Arazoa Pio II.a aitasantuarekin izan zituen eta azken honek Malatestak Federico da Montefeltrorekin izan zuen adiskidetasunaren ondorioz, traidoretzat jo zuen Sienaren aurka. Une batean Pio II.ak zera esan zuen: Malatesta "infernuan santu egina" zela. Hurrengo aitasantuak, Paulo II.ak, Malatestaren aurkako politika horrekin jarraitu zuen eta, antza denez, condottierik hiltzen saiatu zen 1468an. Ez zuen lortu eta, ondoren, Riminira itzuli zen, bertan hilabete gutxi batzuen buruan hil egin zen.
Historikoki Malatestak ospe txarra izan du, batez ere Pio II.ak haren aurka esandakoaren ondorioz. Dena dela, 1922tik Ezra Pound idazleak intelektual honen beste ikuspegi zabaldu zuen, bere biografia beste argi positiboaz erakutziz.

## Malatesta eta sexu jazarpenak

Historialarien iritzia nahasia da Maltestaren inguruan. "Bortxaketak, adulterioak eta intzestuak" gustukoak zituela onartzen da. Bere sexu abusuak bere seme-alabengana hedatu zituen, eta horietako batzuk bortxatu zituen edo saiatu zen. Guichardin italiar Errenazimentuko biografo bikainak "bakearen eta ongizatearen etsai" gisa deskribatu zuen. Sigismundok bere bekatuez jabea zen. Isotta-ri, bere emazteari eskainitako soneto erotikoez ere harrotzen zen.

## Malatestaren tenplua

Ez zen eliza gizona eta berak Riminin eraiki zuen Malatesta Tenpluak (baita ere San Frantsizko Tenplua) esanahi erlijioso baino gehiago Isotta degli Atti bere amorante eta hirugarren emazteari eskainitako eraikina izan zen. Eraikin hori Leon Batista Albertik altxatu zuen eta Piero della Francesca zein Agostino di Duccio mailako artistek apaindu zuten. Lan hau Pizkundeko arkitekturaren lan handienetariko bezala sailkatuta dago. Lehen eliza zen, gainera, garaipen arku erromatar bat erabili zuela egituraren parte gisa.

## Erreferentziak

* ↑ http://www.treccani.it/enciclopedia/sigismondo-pandolfo-malatesta_(Dizionario-Biografico)
* ↑ https://books.google.es/books?id=Zq5TnAeff54C&pg=PA352&lpg=PA352&dq=malatesta+depravado&source=bl&ots=m2r6S6BE60&sig=ACfU3U1scJJiu_NonzxvS-enZ53-qWpUnw&hl=es&sa=X&ved=2ahUKEwiJ_M6NvevpAhX4BGMBHcPxBkwQ6AEwEnoECAcQAQ#v=onepage&q=malatesta%20depravado&f=false
* ↑ https://web.archive.org/web/20190720071228/http://www.rimini-it.it/malatesta/tempio-malatesta-rimini.htm

## Kanpo estekak

* Datuak: Q506640
* Multimedia: Sigismondo Malatesta / Q506640
# Siglo 21 (egunkaria)

Siglo 21 Guatemalako egunkari bat izan zen. Corporación de Noticias, S.A. enpresak sortu zuen 1990eko martxoaren 1ean. Enpresa berak AlDía izeneko egunkariaren jabetza zuen ere.

## Historia

Hasiera batean, 7Días izeneko astekaria izan zen eta ondoren, Siglo 21 egunkaria. Sortu zenetik, Guatemalako gobernuak gogor kritikatu zituen.
2009an, Luis eta Juan Carlos Marroquín Godoy anaiek erosi zuten, Clemente Marroquín Rojas kazetari guatemalarraren ondorengoak eta Diario La Hora egunkariaren jabeak. 2011an kooperatiben federakunde batek erosi zuen eta 2013an berriz, Inversiones y Proyectos Profesionales Marbella, S.A. y Arrendamientos, Servicios y Proyectos, S.A-ren esku geratu zen. Salvador Estuardo González egunkariaren zuzendaria izandakoak erosketa horren atzean Roxana Baldetti zegoela esan zuen, Corporación de Noticias, S.A. erosteko mugimendua izan zelarik. Hala ere, Miguel Ángel Gálvez epaileak egunkaria La Línea izeneko ustelkeria kasu famatuan ez zuela erantzukizuna izan ondorioztatu zen.

## Erreferentziak

* ↑ «21 años de historia de Guatemala | Siglo21.com.gt» web.archive.org 2014-03-05 (Noiz kontsultatua: 2023-05-14).
* 1 2 «Más allá de “Eco”, Monzón y salvadoreños: telefónicas | CMI Guatemala» web.archive.org 2015-10-17 (Noiz kontsultatua: 2023-05-14).
* ↑ «Accionistas de Siglo.21 recibieron Q21.3 millones en 2014 del Estado | La Hora» web.archive.org 2015-05-09 (Noiz kontsultatua: 2023-05-14).
* ↑ Juez Gálvez desvincula a Siglo.21 de Roxana Baldetti y Pérez Molina | Siglo.21. 26 de julio de 2016.
* ↑ «Ningún interés en dañar a alguien | La Hora» web.archive.org 2015-05-08 (Noiz kontsultatua: 2023-05-14).
* ↑ (Gaztelaniaz) «Cuatro cuentas por orden de “El Presidente”» Plaza Pública (Noiz kontsultatua: 2023-05-14).
* ↑ «“Eco”: Otto Pérez y Roxana Baldetti recibían el 50 por ciento de lo cobrado por sobornos aduanales | elPeriódico de Guatemala» web.archive.org 2015-09-28 (Noiz kontsultatua: 2023-05-14).
* ↑ (Gaztelaniaz) Eco: "Fui yo quien identificó como 1 y 2 a Pérez y Baldetti" para distribuir sobornos. (Noiz kontsultatua: 2023-05-14).
* ↑ «Caso “La Línea”: Eco dice que repartía el 61 por ciento de cobros ilegales - La Hora» web.archive.org 2015-09-29 (Noiz kontsultatua: 2023-05-14).
* ↑ «“Eco” detalla las actividades ilícitas de las empresas de Pérez y Baldetti | elPeriódico de Guatemala» web.archive.org 2015-09-30 (Noiz kontsultatua: 2023-05-14).

## Kanpo estekak

* Datuak: Q7512204
# Siglistorf

Siglistorf Suitzako udalerria da. Argovia kantonamenduan dago, Zurzach barrutia barrutian. 2014an 640 biztanle zituen 5,51 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65729
* Multimedia: Siglistorf / Q65729
# Siglufjörður

Siglufjörður, Islandiako hiria da, Fjallabyggð udalerrian dagoena, izen bereko fiordoaren ertzean. 2011ko urtarrilean 1.206 biztanle zituen baina hiriak gainbehera egin du 1950ean 3.000 biztanle zuenetik.
Ólafsfjörður eta Siglufjörður udalerriak elkartu egin ziren egungo Fjallabyggð udalerria osatzeko.

## Iruditegia

* Siglufjörður-ko eliza
* Elizaren kanpandorrea

## Kanpo estekak

* Datuak: Q1887662
* Multimedia: Siglufjörður / Q1887662
# Sigismundo I.a Poloniakoa

Sigismundo I.a Poloniakoa edo Sigismundo I.a Jagellon Zaharra (Kozienicé 1467ko urtarrilaren 1a -Krakovia 1548ko apirilaren 1a), Poloniako errege bat izan zen. Kasimiro IV.a Jagellon eta Elisabet Austriakoaren semea zen.
Moskuko Printzerriaren aurkako borrokan, Smolensk galdu zuen 1514an, baina printzerri honen hedapena geldiarazi zuen habsburgotarrekin izan zuen ezkontza politikarekin eta Prusiaren okupazioarekin, 1520an. Arte eta literaturaren mezenasa izan zen.
Milango printzesa zen Bona Sforza Milangoarekin, hiru seme-alaba izan zituen:
* Sigismundo II.a Poloniakoa
* Ana Jagellondarra, Eztebe I.a Báthoryrekin ezkondua
* Katalina Joan III.a Suediakoarekin ezkondua. Sigismundo III.a Vasaren gurasoak.
* Datuak: Q54056
* Multimedia: Sigismund I of Poland / Q54056
# Sigismundo III.a Vasa

Sigismundo III.a Vasa edo Sigismundo Vasa (Mariefred, Suedia, 1566ko ekainaren 20a - Varsovia, Polonia, 1632ko apirilaren 30a) Poloniako errege izan zen 1587tik 1632ra bitartean Sigismundo III.a izenarekin. Suediako errege ere izan zen 1592-1599 denbora-tartean Sigismundo I.a izenarekin. Joan III.a Suediakoa erregearen eta Katalina Jagellon-en semea zen.
Sigismundok errege-boterea bi erresumatan lortu zuen: Polonia eta Suedia. Katoliko sutsua, eta ikuspegi espantsionista zuen agintaria zen. Haren agintaldia batez ere Polonian kokatu zen, eta handik saiatu zen Suedia gobernatzen. Ez zen oso agintari herrikoia; Suedian boteretik kendu zuten eta Polonian haren gobernu absolutistaren aurkako altxamenduak izan ziren, eta zapalduak izan ziren, eta Errusiar Tsarerrian hedatzeko ahalegina ere bertan behera geratu zen. Bi Nazioen Errepublikak (Polonia eta Lituaniaren arteko erkidegoak), ordea, denboraldi indartsu eta eragin politiko handikoa hasi zuen haren garaian.
1613an, Poloniaren eta Austriaren arteko aliantza formala sinatu zuen Sigismundok.

## Ezkontza eta seme-alabak

Ana Habsburgokoarekin, Karlos II.a Austriakoa artxidukearen eta Ana Maria Bavariakoaren alabarekin, ezkondu zen. 1598an, Ana emaztea hil egin zen, eta Sigismundo haren ahizpa zen Konstantza Habsburgokoarekin ezkondu zen, 1605ean. Bai lehenarekin eta bai bigarren emaztearekin hainbat seme-alaba izan zituen.
1632an hil zen Varsoviako gazteluan, eta Krakoviako katedralean dago hilobiratua.

## Genealogia

Zuhaitz genealogikoa :
Anne Marie Vasa
Władysław Konstanty Waza
Ladislao IV.a Vasa
Sigismund Casimir of Poland
Gustavo I.a Vasa
Maria Anna Izabela Wazówna
Joan III.a Suediakoa
Margaret Leijonhufvud
Maria Anna Teresa Wazówna
Sigismundo III.a Vasa
Joan II.a Kasimiro Poloniakoa
Sigismundo I.a Poloniakoa
John Sigismund, Crown Prince of Poland
Katalina Jagellondarra
John Albert Vasa
Bona Sforza Milangoa
Karol Ferdynand Vasa
Alexander Charles Vasa
Anna Katarzyna Konstancja :

## Kanpo estekak

* Datuak: Q52940
* Multimedia: Sigismund III of Poland / Q52940
# Sigla

Siglak termino bat osatzen duten hitzen lehenengo hizkiaz osatutako izen laburrak dira. Euskaraz letra larriz ematen dira, tarteko punturik gabe.
Adibidez:
* BEZ: Balio Erantsiaren gaineko Zerga.
* EHU: Euskal Herriko Unibertsitatea.
* NBE: Nazio Batuen Erakundea.
Euskaraz idazterakoan, batzuetan, erdaretatik zuzenean mailegatutako siglak erabiltzen dira,
Esaterako:
* ASCII, ingelesetik.
* IVAP, gaztelaniatik.
* NATO, ingelesetik.
* RIEV, gaztelaniatik.
* WWW, ingelesetik.

## Ikus, gainera

* Akronimoak.

## Erreferentziak

* ↑ Euskara Batuaren Eskuliburua. «"Siglak"» www.euskaltzaindia.eus (Noiz kontsultatua: 2023-10-25).

## Kanpo estekak

* Laburtzapenen hiztegia (Ikurrak, Laburdurak, Siglak), (Eusko Jaurlaritzaren Kultura Saila).
* Euskaltzaindia, Euskara Baturaren Eskuliburua: "Siglak".
* Datuak: Q918270
# Alexandre Iddir

Alexandre Iddir (Villepinte, Sena-Saint-Denis (Frantzia), 1991ko otsailaren 21a) judo borrokalari frantziarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina lortu zuen Frantziako taldearekin talde mistoko kategorian, Japoniako taldearen (zilarrezkoa) eta Alemaniakoaren (brontzezkoa) aurretik. Honako hauek osatzen zuten Frantziako taldea: Sarah-Léonie Cysique, Guillaume Chaine, Margaux Pinot, Axel Clerget, Romane Dicko, Teddy Riner, Clarisse Agbegnenou, Amandine Buchard, Madeleine Malonga, Kilian Le Blouch eta Alexandre Iddir-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Mistoa taldeka, |

## Erreferentziak

* ↑ "Alexandre Iddir" JudoInside.com-en 2021-11-01ean begiratua (Ingelesez)
* ↑ «Alexandre Iddir» olympedia.org 2021-11-01ean begiratua(Ingelesez)
* ↑ «Alexandre Iddir» Olympics.com 2021-11-01ean begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)
* Datuak: Q20064715
# Alexandre José Bortolato

Alexandre José Bortolato (1973ko azaroaren 10a - ) Brasilgo futbolari ohia da.
Hainbat futbol taldetan jokatu du, esaterako Montedio Yamagata.

## Kanpo loturak

* (Japonieraz) J.League Data Site
* Datuak: Q4720859
# Alexandre Lagoya

Alexandre Lagoya (Alexandria, 1929ko ekainaren 29a - 1999ko abuztuaren 24a) Frantses gitarrista izan zen, jatorriz egiptoarra. Nazioarteko gitarrista bakarlari ospetsuenetako bat izan zen. Villa-Lobosekin eta Castelnuovo-Tedescorekin ikasi zuen. Parisen Ida Presti ezagutu zuen, eta gitarrista-bikote ospetsua osatu zuten biek elkarrekin. Bikoteak Bi gitarretarako kontzertua (1956) obra famatua konposatu zuen. Harrezkero, musikari askok idatzi zituzten musika-lanak bikote honentzat. Lagoya Parisko Musika Kontserbatorioko irakaslea izan zen 1969tik 1994ra. Ondu zituen lanen artean daude: Rêverie et caprice (gitarra bakarrerako) eta Prélude (bi gitarrarako). Gitarra jotzeko teknikan hainbat berrikuntza sartu zituen: eskuin eskuaren posizio berria, pizzicatoa azkartzeko eta staccatoa hobetzeko posizio berriak, eta bi haritan txioa egiteko aukera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1851201
* Multimedia: Alexandre Lagoya / Q1851201
# Alexandre Luiz Fernandes

Alexandre Luiz Fernandes, Alê (1986ko urtarrilaren 21a - ) Brasilgo futbolaria da.
Hainbat futbol taldetan jokatu du, esaterako São Paulo eta Cerezo Osaka.

## Kanpo loturak

* (Japonieraz) J.League Data Site
* Datuak: Q1574428
* Multimedia: Alexandre Luiz Fernandes / Q1574428
# Alexandre Millerand

Alexandre Millerand (Paris, 1859ko otsailaren 10a - Versailles, 1943ko apirilaren 7a) frantses politikaria izan zen. Alderdi Sozialistatik egotzi zuten, eta eskuin aldera jo zuen; Gerra ministro izan zen (1912-13, 1914-15), eta Errepublikako lehendakari 1920tik 24a arte. Kargua utzi behar izan zuen ezkerreko taldeen presioen ondorioz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q274540
* Multimedia: Alexandre Millerand / Q274540
# Alexandre Kojève

Alexandre Kojève (jaiotza-izena: Alexandre Kojevnikov ; Mosku, 1902ko apirilaren 28a - Brusela, 1968ko ekainaren 4a) errusiar jatorriko frantziar filosofoa izan zen.
Moskuko merkatari aberatsen semea zen, eta Vasili Kandinsky margolariaren iloba. 1917an, Errusiako Iraultza piztu zenean, kartzelatu eta heriotzara kondenatu zuten, baina, azkenean, familiaren eraginei esker, aske utzi zuten. Poloniara atzerriratu zen 1920an, eta ondoren Berlin, Erroma eta Heilderbergera. Han filosofiako ikasketak egin zituen, Karl Jaspers irakasle zuela. Budismoaz, islamismoaz, fisikaz eta matematikaz ezagutza handiak jaso zituen, bere Filosofia paganoaren historia arrazoituari buruzko saiakera liburuan ageri den moduan. 1926an Parisera joan zen. Garai hartan, Hegelen lanak bakarrik irakurtzeari ekin zion, eta bere burua marxistatzat aurkezten zuen. Klasiko bihurtu da Hegelen Gogoaren fenomenologia-ri egin zion iruzkina. Parisko Unibertsitatean Hegeli eta kultura orientalistei buruzko eskolak eman zituen, eta bertako intelektual nagusiak ezagutu zituen: Raymond Aron, Georges Bataille, Maurice Merleau-Ponty. 1944an, Bigarren Mundu Gerran borrokan zebilen arren, Zuzenbidearen fenomenologia baten zirriborroa idatzi zuen, baina ez zioten 1981 arte argitaratu, bera hil eta denbora luzera. Gerra ostean, Ekonomia eta Finantzako Ministerioan funtzionario postua eman zioten. Europa batzearen alde lan egin zuen beti, eta, hain zuzen ere, Merkataritza Taldearen bilera batean zegoela hil zen Bruselan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Ripalda, José María (2005): "Hitzaurrea" in Hegel, G.W.F.: Gogoaren fenomenologia, Bilbo, Klasikoak. 24. or. ISBN 84-96455-08-4
* Datuak: Q354504
# Alexandre Léauté

Alexandre Léauté (Saint-Caradec, 2000ko urriaren 12a -) bretainiar-lapurtar txirrindulari paralinpikoa da, garuneko paralisiarako C2 mailean aritzen dena. Ahurtin bizi da.
2020ko Udako Paralinpiar Jokoetan aurrenekoz parte hartu eta urrezko domina irabazi zuen C2 diziplinako 3.000 metroko bakarkakoan (munduko errekorra ere lortuz), eta zilarrezkoa 1.000 metroko proban.

## Erreferentziak

* ↑ Tokyo 2020
* ↑ (Ingelesez) «He lost his leg but Australian Darren Hicks found a ‘gift’ in para-cycling» The Guardian.
* ↑ «Alexandre Leautek beste domina bat lortu du Tokion» Berria 2021-08-27.
* Datuak: Q108281432
* Multimedia: Alexandre Léauté / Q108281432
# Alexandre Ribot

Alexandre-Félix-Joseph Ribot (Saint-Omer, 1842ko otsailaren 7a - Paris, 1923ko urtarrilaren 13a) frantziar politikaria izan zen. Frantziako lehen ministroa izan zen 1892tik 1893ra, 1895ean, 1914an eta 1917an.

## Biografia

Zuzenbidea ikasi zuen Parisko Unibertsitatean eta abokatu lanbidea egin zuen. 1877an politikan sartu eta diputatu hautatu zuten.
1892ko azaroan izendatu zuten lehen aldiz lehen ministro, baina 1893ko martxoan eman zuen dimisioa, Ganberak aurrekontuari egindako zuzenketak atzera bota ondoren. 1895eko gobernu laburrean Errusiarekin aliantza bat iragarri ahal izan zuen. Gobernuak dimisioa eman behar izan zuen Madagaskarrerako bigarren espedizioa gaizki erabiltzeagatik.
1914ko ekainean kargura itzuli zen egun gutxirako eta dimisioa eman zuen erradikal sozialisten babesa jaso ez zuelako. Azken agintaldia 1917an izan zuen. Azken agintaldia 1917an izan zuen, Lehen Mundu Gerran. Nivelleren erasoak porrot egin zuen eta soldaduen matxinada izan zen.

## Kanpo estekak

* Datuak: Q358387
* Multimedia: Alexandre Ribot / Q358387
# Supereon

Supereona, geologian, denbora neurtzeko unitaterik handiena da, eona baino handiagoa, horregatik, supereonak hainbat eonetaz osaturik daude. Gaur egun supereon bakar bat dago, Kanbriarraurrea. Supereon horren izendapena, Kanbriarraurreari buruzko informazio faltak ekarri du, gaur egun oso informazio eta datu gutxi baitaude garai haiei buruz. Kanbriarraurreak, guztira Lurreko historiako denboraren %88 biltzen du.
Kanbriarraurrea deritzon supereona hiru eonetan banatzen da:

#### Hadearra

Lurraren sorreran hasten da, eta duela 4000 milioi urte bukatu.

#### Arkearra

Hadear eonaren amaierarekin hasten da, eta 1500 milioi urte irauten du; hau da, duela 2500 milioi urte arte.

#### Proterozoikoa

Arkearraren amaieran hasi eta duela 542 milioi urte arte irauten du, hau da, Fanerozoikoaren hasieraraino.

## Ikus, gainera

* Lurraren historia
* Eon
* Kanbriarraurrea
* Garai geologiko

## Kanpo estekak

* Datuak: Q15398983